จับตา PTT ประชุมบอร์ดนัดพิเศษ ถกวาระสำคัญตั้งผู้บริหารระดับสูงใหม่ 5 ราย
จับตา PTT ประชุมบอร์ดนัดพิเศษพรุ่งนี้ ถกวาระสำคัญตั้งผู้บริหารระดับสูงใหม่ 5 ราย
5 ก.ย. 2561

ผู้สื่อข่าวรายงานว่า มีรายงานจากแหล่งข่าวธุรกิจพลังงาน เปิดเผยว่า ในวันพรุ่งนี้ (6 ก.ย.61) บริษัท ปตท. จำกัด (มหาชน) หรือ PTT วันพรุ่งนี้ (6 ก.ย.) จะมีการการประชุมคณะกรรมการบริษัทนัดพิเศษ เพื่อพิจารณาวาระสำคัญเพียง 1 วาระ คือ การแต่งตั้งผู้บริหารระดับสูงในกลุ่มปตท. ทดแทนผู้บริหารที่จะเกษียณอายุการทำงานลงในเดือน ก.ย.นี้
สำหรับผู้บริหารกลุ่มปตท.ที่จะเกษียณอายุ ประกอบด้วย นายสมพร ว่องวุฒิพรชัย ประธานเจ้าหน้าที่บริหาร บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP , นายเติมชัย บุนนาค ประธานเจ้าหน้าที่บริหารและกรรมการผู้จัดการใหญ่ บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC , นางนิธิมา เทพวนังกูร ประธานเจ้าหน้าที่บริหารการเงิน ของ ปตท., นางศรีวรรณ เอี่ยมรุ่งโรจน์ รองกรรมการผู้จัดการใหญ่กลยุทธ์องค์กร ของปตท. , นางบุบผา อมรเกียรติขจร รองกรรมการผู้จัดการใหญ่ หน่วยธุรกิจการค้าระหว่างประเทศ ของ ปตท. เป็นต้น